
	Легенда на използваните знаци

		*	Процедура на консултация
	***	Процедура на одобрение
	***I	Обикновена законодателна процедура (първо четене)
	***II	Обикновена законодателна процедура (второ четене)
	***III	Обикновена законодателна процедура (трето четене)

(Посочената процедура се базира на правното основание, предложено в проекта на акт.)







	Изменения към проект на акт

	Изменения в две колони, внесени от Парламента

Заличаванията се обозначават с получер курсив в лявата колона. Заместванията се обозначават с получер курсив в двете колони. Новият текст се обозначава с получер курсив в дясната колона.

В първия и втория ред на антетката на всяко изменение се посочва съответната част от текста в разглеждания проект на акт. Ако изменението се отнася до съществуващ акт, който проектът на акт има за цел да измени, антетката съдържа и трети и четвърти ред, където се посочват съответно съществуващият акт и съответната разпоредба от него.

Изменения, внесени от Парламента под формата на консолидиран текст

Новите части от текста се посочват с получер курсив. Заличените части от текста се посочват със символа ▌ или се зачеркват. Заместванията се обозначават, като се посочва с получер курсив новият текст и се заличава или зачерква заместваният текст. 
По изключение не се отбелязват измененията с чисто техническо естество, които се нанасят от службите с оглед изготвянето на окончателния текст.

ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно предложението за регламент на Европейския парламент и на Съвета за определяне на подкрепата от Съюза по отношение на вътрешната сигурност за периода 2028—2034 г.
(COM(2025)0542 – C10‑178/2025 – 2025/0542(COD))
(Обикновена законодателна процедура – първо четене)
Европейският парламент,
–	като взе предвид предложението на Комисията до Европейския парламент и до Съвета (COM(2025)0542),
–	като взе предвид член 294, параграф 2, член 82, параграф 1, член 84 и член 87, параграф 2 от Договора за функционирането на Европейския съюз, съгласно които Комисията е внесла предложението в Парламента (C10‑178/2025),
–	като взе предвид член 294, параграф 3 от Договора за функционирането на Европейския съюз,
–	като взе предвид бюджетната оценка на комисията по бюджети,
–	като взе предвид становището на Европейския икономически и социален комитет от 19 февруари 2026 г.[footnoteRef:1], [1:  Все още непубликувано в Официален вестник.] 

–	като взе предвид членове 60 и 58 от своя Правилник за дейността,
–	като взе предвид доклада на комисията по граждански свободи, правосъдие и вътрешни работи (A10‑0000/2026),
1.	приема изложената по-долу позиция на първо четене.
2.	приканва Комисията да се отнесе до него отново, в случай че замени своето предложение с друг текст или внесе или възнамерява да внесе съществени промени в това предложение;
3.	възлага на своя председател да предаде позицията на Парламента съответно на Съвета и на Комисията, както и на националните парламенти.

<RepeatBlock-Amend><Amend>Изменение		<NumAm>1</NumAm>
<DocAmend>Предложение за регламент</DocAmend>
<Article>Съображение 3</Article>
	

	Текст, предложен от Комисията
	Изменение

	(3)	В настоящия регламент се определят целите на подкрепата от Съюза. За да може да се постигне високо равнище на сигурност в целия Съюз по възможно най-добрия начин, държавите членки следва да гарантират, че техните планове за национално и регионално партньорство са насочени към постигането на всяка от целите, определени в настоящия регламент.
	(3)	В настоящия регламент се определят целите на подкрепата от Съюза за вътрешната сигурност. За да може да се постигне високо равнище на сигурност в целия Съюз по възможно най-добрия начин, държавите членки следва да гарантират, че техните планове за национално и регионално партньорство са насочени към постигането на всяка от целите, определени в настоящия регламент.


Or. <Original>{EN}en</Original>
</Amend>
<Amend>Изменение		<NumAm>2</NumAm>
<DocAmend>Предложение за регламент</DocAmend>
<Article>Съображение 6</Article>
	

	Текст, предложен от Комисията
	Изменение

	(6)	В условията на бързо променящи се геополитическа обстановка и заплахи за сигурността Комисията определи общите приоритети за по-безопасна и по-сигурна Европа в стратегията ProtectEU6. Геополитическият контекст в Европа се промени значително и това оказа сериозно влияние върху взаимосвързаността на вътрешната и външната сигурност на ЕС. Заплахите за сигурността стават все по-глобални и сложни в резултат на способността на престъпниците да извършват трансгранична дейност, да се възползват от социалните и икономическите неравенства и да извършват дейност както във физическия, така и в цифровия свят. Същевременно новите цифрови технологии и изкуственият интелект предлагат значителни възможности за укрепване на способностите на правоприлагащите и съдебните органи и за ефективно справяне с тези променящи се заплахи.
	(6)	В условията на бързо променящи се геополитическа обстановка и заплахи за сигурността Комисията определи общите приоритети за по-безопасна и по-сигурна Европа в стратегията ProtectEU6. Геополитическият контекст в Европа се промени значително през последните години и това оказа сериозно влияние върху взаимосвързаността на предизвикателствата, свързани с вътрешната и външната сигурност на ЕС. Заплахите за сигурността стават все по-глобални и сложни в резултат на способността на престъпниците да извършват трансгранична дейност, да се възползват от социалните и икономическите неравенства и да извършват дейност както във физическия, така и в цифровия свят. Същевременно новите цифрови технологии и изкуственият интелект предлагат значителни възможности за укрепване на способностите на правоприлагащите и съдебните органи и за ефективно справяне с тези променящи се заплахи.

	__________________
	__________________

	6 Съобщение COM(2025) 148 final от 1 април 2025 г. на Комисията до Европейския парламент, Съвета, Европейския икономически и социален комитет и Комитета на регионите относно ProtectEU: европейска стратегия за вътрешна сигурност.
	6 Съобщение COM(2025) 148 final от 1 април 2025 г. на Комисията до Европейския парламент, Съвета, Европейския икономически и социален комитет и Комитета на регионите относно ProtectEU: европейска стратегия за вътрешна сигурност.


Or. <Original>{EN}en</Original>
</Amend>
<Amend>Изменение		<NumAm>3</NumAm>
<DocAmend>Предложение за регламент</DocAmend>
<Article>Съображение 9</Article>
	

	Текст, предложен от Комисията
	Изменение

	(9)	Сигурността е основата, на която се градят всички наши свободи, а способността на държавите членки да гарантират сигурността на гражданите зависи от единен европейски подход. Както е посочено в стратегията ProtectEU, съображенията за сигурност трябва да бъдат интегрирани и взети предвид във всички законодателни актове, политики и програми на ЕС, включително външната дейност на ЕС. Подкрепата от Съюза по настоящия регламент следва да допринесе да се отговори на тези съображения.
	(9)	Сигурността е основата, на която се градят всички наши свободи, а способността на държавите членки да гарантират сигурността на своите граждани в един Съюз без контрол по вътрешните граници зависи от единен европейски подход. Подкрепата от Съюза следва да обхваща мерки, които спомагат да се избегне въвеждането на временен граничен контрол на вътрешните граници или премахването на този контрол. Както е посочено в стратегията ProtectEU, съображенията за сигурност трябва да бъдат интегрирани и взети предвид във всички законодателни актове, политики и програми на ЕС, включително външната дейност на ЕС. Подкрепата от Съюза по настоящия регламент следва да допринесе да се отговори на тези съображения.


Or. <Original>{EN}en</Original>
</Amend>
<Amend>Изменение		<NumAm>4</NumAm>
<DocAmend>Предложение за регламент</DocAmend>
<Article>Съображение 10</Article>
	

	Текст, предложен от Комисията
	Изменение

	(10)	В заключенията си от 26 юни 2025 г.7 Европейският съвет припомни, че тежката и организираната престъпност, тероризмът, радикализацията и насилническият екстремизъм онлайн и офлайн представляват сериозна заплаха за европейските граждани и сигурността на държавите членки. Европейският съвет подчерта и заплахата, която представлява проникването на престъпни елементи в законни стопански структури, оказващо отрицателно въздействие върху публичните финанси и единния пазар. Европейският съвет призова институциите на Съюза и държавите членки да мобилизират всички налични ресурси на национално равнище и на равнището на ЕС и да предприемат по-нататъшни действия за укрепване на сътрудничеството в областта на правоприлагането и съдебното сътрудничество, включително по отношение на ефективния достъп до данни за целите на правоприлагането, както и чрез осигуряване на обмен на информация и сътрудничество с трети държави.
	(10)	В заключенията си от 26 юни 2025 г.7 Европейският съвет припомни, че тежката и организираната престъпност, тероризмът, радикализацията и насилническият екстремизъм онлайн и офлайн представляват сериозна заплаха за европейските граждани и сигурността на държавите членки. Европейският съвет подчерта и заплахата, която представлява проникването на престъпни елементи в законни стопански структури, оказващо отрицателно въздействие върху публичните финанси и единния пазар. Европейският съвет отправи призив към институциите на Съюза и държавите членки да мобилизират всички налични ресурси на национално равнище и на равнището на ЕС и да предприемат по-нататъшни действия за укрепване на сътрудничеството в областта на правоприлагането и съдебното сътрудничество, включително по отношение на ефективния достъп до данни за целите на правоприлагането, както и чрез осигуряване на обмен на информация и сътрудничество с трети държави.

	__________________
	__________________

	7 Заключения на Европейския съвет, EUCO 12/25, 26 юни 2025 г.
	7 Заключения на Европейския съвет, EUCO 12/25, 26 юни 2025 г.


Or. <Original>{EN}en</Original>
</Amend>
<Amend>Изменение		<NumAm>5</NumAm>
<DocAmend>Предложение за регламент</DocAmend>
<Article>Съображение 11</Article>
	

	Текст, предложен от Комисията
	Изменение

	(11)	С цел предотвратяване и борба със заплахите за вътрешната сигурност подкрепата от Съюза следва да укрепи способностите на държавите членки за предотвратяване и борба с тежката и организираната престъпност, тероризма, насилническия екстремизъм и радикализацията, сексуалното насилие над деца и сексуалната експлоатация на деца и киберпрестъпността; действията им във връзка с цифровите и техонологичните предизвикателства в областта на сигурността, с устойчивостта на критичната инфраструктура срещу онлайн заплахи, със заплахите за сигурността в морската област, с трафика на хора и контрабандата на мигранти, с незаконния трафик на наркотици и на оръжия, с изпирането на пари, с отнемането на незаконно придобито имущество и финансовите престъпления, с престъпленията против околната среда, с фалшифицирането на платежни средства и престъпленията, засягащи финансовите интереси на Съюза; действията им във връзка с подпомагането и защитата на жертвите на престъпления; както и във връзка със защитата на обществените пространства и справянето със заплахите за сигурността, свързани с химически, биологични, радиологични и ядрени вещества и експлозиви, и управлението на инциденти, включително чрез засилено сътрудничество и обмен на информация между публичните органи, съответните органи, служби или агенции на Съюза, гражданското общество и частни партньори в различни държави членки. Подкрепата от Съюза следва също така да допринася за придобиването и прилагането от страна на държавите членки на иновативни методи и технологии в областта на вътрешната сигурност, по-специално такива, получаващи подкрепа по линия на Регламент (ЕС) [...] за създаване на Европейски фонд за конкурентоспособност и Регламент (ЕС) [...] за създаване на Рамковата програма на ЕС за научни изследвания. Освен това в един променящ се глобален политически пейзаж външното измерение на пространството на свобода, сигурност и правосъдие е от ключово значение. Поради това подкрепата от Съюза следва също така да допринася за укрепването на сътрудничеството и партньорството с трети държави, като се съобразява с интересите на вътрешните политики на Съюза.
	(11)	С цел предотвратяване и борба със заплахите за вътрешната сигурност подкрепата от Съюза следва да укрепи способностите на държавите членки за предотвратяване и борба с тежката и организираната престъпност, тероризма, насилническия екстремизъм и радикализацията, сексуалното насилие над деца и сексуалната експлоатация на деца и киберпрестъпността; действията им във връзка с цифровите и технологичните предизвикателства в областта на сигурността, с издръжливостта на критичната инфраструктура срещу онлайн заплахи, със заплахите за сигурността в морската област, с трафика на хора и контрабандата на мигранти, с незаконния трафик на наркотици и на оръжия, с изпирането на пари, с отнемането на незаконно придобито имущество и финансовите престъпления, с престъпленията против околната среда, с фалшифицирането на платежни средства и престъпленията, засягащи финансовите интереси на Съюза; действията им във връзка с подпомагането и защитата на жертвите на престъпления; както и във връзка със защитата на обществените пространства и справянето със заплахите за сигурността, свързани с химически, биологични, радиологични и ядрени вещества и експлозиви, и управлението на инциденти, включително чрез засилено сътрудничество и обмен на информация между публичните органи, съответните органи, служби или агенции на Съюза, гражданското общество и частни партньори в различни държави членки. Подкрепата от Съюза следва също така да допринася за придобиването и прилагането от страна на държавите членки на иновативни методи и технологии в областта на вътрешната сигурност, по-специално такива, получаващи подкрепа по линия на Регламент (ЕС) [...] за създаване на Европейски фонд за конкурентоспособност и Регламент (ЕС) [...] за създаване на Рамковата програма на ЕС за научни изследвания. Освен това в един променящ се глобален политически пейзаж външното измерение на пространството на свобода, сигурност и правосъдие е от ключово значение. Поради това подкрепата от Съюза следва също така да допринася за укрепването на сътрудничеството и партньорството с трети държави, като се съобразява с интересите на вътрешните политики на Съюза.


Or. <Original>{EN}en</Original>
</Amend>
<Amend>Изменение		<NumAm>6</NumAm>
<DocAmend>Предложение за регламент</DocAmend>
<Article>Съображение 11 а (ново)</Article>
	

	Текст, предложен от Комисията
	Изменение

	
	(11а)	В една все по-сложна и оспорвана обстановка по отношение на сигурността Съюзът и неговите държави членки са изправени пред нарастващ спектър от хибридни заплахи, които съчетават конвенционални и неконвенционални средства, включително саботаж, кибератаки, кампании за дезинформация, намеса в критична инфраструктура и инструментализиране на миграцията, често използвани координирано от държавни и недържавни участници. Тези заплахи имат за цел да подкопаят общественото доверие в демократичните институции и ефективното функциониране на обществата и могат да имат сериозни последици за вътрешната сигурност. Поради това е необходимо да се подкрепят действия, насочени към предотвратяване, откриване и реагиране на хибридни заплахи, повишаване на ситуационната осведоменост, укрепване на устойчивостта на критичните субекти и публичните органи и подобряване на сътрудничеството и обмена на информация относно хибридните заплахи между компетентните органи на равнището на Съюза и на равнището на държавите членки. 


Or. <Original>{EN}en</Original>
</Amend>
<Amend>Изменение		<NumAm>7</NumAm>
<DocAmend>Предложение за регламент</DocAmend>
<Article>Съображение 12</Article>
	

	Текст, предложен от Комисията
	Изменение

	(12)	Подкрепата от Съюза следва да допринася за осигуряване на последователност, съгласуваност, полезни взаимодействия и взаимно допълване между вътрешните и външните политики на Съюза с оглед на интегрирането на сигурността. В този контекст подкрепата от Съюза по настоящия регламент следва да допринася по-специално за борбата и предотвратяването на тежката и организираната престъпност, включително трафика на наркотици, трафика на хора и трансграничните престъпни контрабандни мрежи. Подкрепата от Съюза по настоящия регламент може да включва също така подкрепа за съответните ресурси на делегациите на ЕС в надлежно обосновани случаи и да бъде координирана между държавите членки и Комисията на етапите на програмиране и изпълнение.
	(12)	Подкрепата от Съюза следва да допринася за осигуряване на последователност, съгласуваност, полезни взаимодействия и взаимно допълване между вътрешните и външните политики на Съюза с оглед на интегрирането на сигурността като цел във всички програми на Съюза. В този контекст подкрепата от Съюза по настоящия регламент следва да допринася по-специално за борбата и предотвратяването на тежката и организираната престъпност, включително трафика на наркотици, трафика на хора и трансграничните престъпни контрабандни мрежи. Подкрепата от Съюза по настоящия регламент може да включва също така подкрепа за съответните ресурси на делегациите на ЕС в надлежно обосновани случаи и да бъде координирана между държавите членки и Комисията на етапите на програмиране и изпълнение.


Or. <Original>{EN}en</Original>
</Amend>
<Amend>Изменение		<NumAm>8</NumAm>
<DocAmend>Предложение за регламент</DocAmend>
<Article>Съображение 14 a (ново)</Article>
	

	Текст, предложен от Комисията
	Изменение

	
	(14a)	В допълнение към документите и стратегиите, приети от Съвета или Комисията, изброени в член 22, параграф 2, буква б), подточка iii) от Регламент (ЕС) [.] за създаване на Европейски фонд за икономическо, социално и териториално сближаване, за селското стопанство и селските райони, за морското дело и рибарството и за просперитета и сигурността, които са от значение в областта на вътрешната сигурност, държавите членки следва също така да разглеждат в националните си планове предизвикателствата, установени от Европейската мултидисциплинарна платформа за борба с криминални заплахи (EMPACT), оценката на заплахата от тежката и организираната престъпност в Европейския съюз (EU-SOCTA) и оценката на заплахата от организираната престъпност в интернет (IOCTA), публикувани от Европол.


Or. <Original>{EN}en</Original>
</Amend>
<Amend>Изменение		<NumAm>9</NumAm>
<DocAmend>Предложение за регламент</DocAmend>
<Article>Съображение 16</Article>
	

	Текст, предложен от Комисията
	Изменение

	(16)	Европа трябва да защитава интересите си в областта на сигурността от доставчици, които може да представляват постоянен риск за сигурността поради потенциалната намеса от страна на трети държави, както и техните практики в областта на киберсигурността. Поради това е необходимо да се намали рискът от трайна зависимост от високорискови доставчици на вътрешния пазар, тъй като те биха могли да имат потенциално сериозно отрицателно въздействие върху сигурността на потребителите, дружествата и органите в целия ЕС, както и на критичната инфраструктура на ЕС по отношение на целостта на данните и услугите, както и наличието на услуги. Това изключване следва да се основава на пропорционална оценка на риска и на свързани с нея мерки за смекчаване, както е определено в политиките и законодателството на Съюза.
	(16)	За да укрепи стратегическата си автономност, Съюзът следва да развие достатъчен капацитет за проектиране и внедряване на свои собствени технологии за вътрешна сигурност. Това би дало възможност на Съюза да включи още при проектирането гаранции за основните права, защитата на данните и върховенството на закона, като същевременно намали зависимостта от системи на трети държави или външни доставчици, които може да не споделят правните стандарти, практиките в областта на киберсигурността или интересите в областта на сигурността на Съюза. Укрепването на технологичния капацитет на Съюза също така ще повиши оперативната надеждност и устойчивост на инструментите за сигурност от критично значение, като гарантира тяхната наличност и надеждност във времена на геополитическо напрежение. В този контекст е необходимо да бъдат намалени продължаващите зависимости от високорискови доставчици, чието излагане на намеса от трети държави или неподходящи практики в областта на киберсигурността биха могли да породят сериозни рискове за целостта и наличността на данните и услугите, включително за критичната инфраструктура на ЕС, публичните органи и предприятията. Всяко изключване или ограничаване на такива доставчици следва да се основава на пропорционална оценка на риска и да бъде придружено от подходящи мерки за намаляване на риска в съответствие с правото и политиките на Съюза. 


Or. <Original>{EN}en</Original>
</Amend>
<Amend>Изменение		<NumAm>10</NumAm>
<DocAmend>Предложение за регламент</DocAmend>
<Article>Съображение 18 a (ново)</Article>
	

	Текст, предложен от Комисията
	Изменение

	
	(18 а)	С цел допълване на настоящия регламент чрез одобряване на мерките, свързани с целите, посочени в член 3 от настоящия регламент, когато Комисията стигне до заключението, че тези мерки отговарят на изискванията, определени в настоящия регламент и в Регламент (ЕС) [...] за създаване на Европейски фонд за икономическо, социално и териториално сближаване, за селското стопанство и селските райони, за морското дело и рибарството и за просперитета и сигурността, и когато Комисията приема делегиран акт за одобряване на плана за национално и регионално партньорство на заинтересованата държава членка в съответствие с процедурата, предвидена в член 23 от Регламент (ЕС) [...] за създаване на Европейски фонд за икономическо, социално и териториално сближаване, за селското стопанство и селските райони, за морското дело и рибарството и за просперитета и сигурността, на Комисията следва да бъде делегирано правомощието да приема актове в съответствие с член 290 от Договора за функционирането на Европейския съюз. От особена важност е по време на подготвителната си работа Комисията да провежда подходящи консултации, включително на експертно равнище, и тези консултации да бъдат проведени в съответствие с принципите, заложени в Междуинституционалното споразумение от 13 април 2016 г. за по-добро законотворчество1а. По-специално, с цел осигуряване на равно участие при подготовката на делегираните актове, Европейският парламент и Съветът получават всички документи едновременно с експертите от държавите членки, като техните експерти получават систематично достъп до заседанията на експертните групи на Комисията, занимаващи се с подготовката на делегираните актове.

	
	__________

	
	1a ОВ L 123, 12.5.2016 г., стр. 1, ELI: http://data.europa.eu/eli/agree_interinstit/2016/512/oj.


Or. <Original>{EN}en</Original>
</Amend>
<Amend>Изменение		<NumAm>11</NumAm>
<DocAmend>Предложение за регламент</DocAmend>
<Article>Член 2 – параграф 1 – точка 9</Article>
	

	Текст, предложен от Комисията
	Изменение

	(9)	„хибридна заплаха“ означава всички вредни дейности, включително манипулиране на информация, кибератаки и инструментализиране на мигранти, които се планират и извършват злонамерено по координиран начин с цел да се навреди на държава членка или на някоя от нейните институции.
	(9)	„хибридна заплаха“ означава всички вредни дейности, включително манипулиране на информация, саботаж, кибератаки и инструментализиране на мигранти, както и други средства на политическа намеса и икономически натиск, които се планират и извършват злонамерено по координиран начин с цел да се навреди на държава членка или на някоя от нейните институции или на Съюза или която и да било институция на Съюза.


Or. <Original>{EN}en</Original>
</Amend>
<Amend>Изменение		<NumAm>12</NumAm>
<DocAmend>Предложение за регламент</DocAmend>
<Article>Член 3 – параграф 1 – алинея 1 – буква а</Article>
	

	Текст, предложен от Комисията
	Изменение

	а)	укрепване на способностите на Съюза и на държавите членки във връзка с предотвратяването и борбата с тежката и организираната престъпност онлайн и офлайн, включително тероризма, насилническия екстремизъм, киберпрестъпността, сексуалното насилие над деца и сексуалната експлоатация на деца и хибридните заплахи, както и във връзка със защитата на гражданите и обществените пространства от нападения, включително чрез иновативни методи и нови технологии в областта на вътрешната сигурност;
	а)	укрепване на способностите на Съюза и на държавите членки във връзка с предотвратяването и борбата с тежката и организираната престъпност онлайн и офлайн, включително радикализацията и тероризма, насилническия екстремизъм, киберпрестъпността, сексуалното насилие над деца и сексуалната експлоатация на деца и хибридните заплахи, както и във връзка със защитата на гражданите и обществените пространства от нападения, включително чрез иновативни методи и нови технологии в областта на вътрешната сигурност;


Or. <Original>{EN}en</Original>
</Amend>
<Amend>Изменение		<NumAm>13</NumAm>
<DocAmend>Предложение за регламент</DocAmend>
<Article>Член 3 – параграф 1 – алинея 1 – буква г</Article>
	

	Текст, предложен от Комисията
	Изменение

	г)	подобряване и засилване на оперативното сътрудничество между компетентните органи в областта на правоприлагането, включително съвместните операции, във връзка с предотвратяването и борбата с тежката и организираната престъпност онлайн и офлайн, включително тероризма, насилническия екстремизъм, киберпрестъпността, сексуалното насилие над деца и сексуалната експлоатация на деца, хибридните заплахи, както и във връзка със защитата на гражданите и обществените пространства от нападения;
	г)	подобряване и засилване на оперативното сътрудничество между компетентните органи в областта на правоприлагането, включително съвместните операции, във връзка с предотвратяването и борбата с тежката и организираната престъпност онлайн и офлайн, включително радикализацията и тероризма, насилническия екстремизъм, киберпрестъпността, сексуалното насилие над деца и сексуалната експлоатация на деца и хибридните заплахи, както и във връзка със защитата на гражданите и обществените пространства от нападения;


Or. <Original>{EN}en</Original>
</Amend>
<Amend>Изменение		<NumAm>14</NumAm>
<DocAmend>Предложение за регламент</DocAmend>
<Article>Член 3 – параграф 1 – алинея 1 – буква г a (нова)</Article>
	

	Текст, предложен от Комисията
	Изменение

	
	га)	засилване на подкрепата, защитата и помощта за жертвите на тежка и организирана престъпност, включително осигуряване на достъп до съответните органи, информация и специализирани услуги, като се обръща специално внимание на уязвимите жертви;


Or. <Original>{EN}en</Original>
</Amend>
<Amend>Изменение		<NumAm>15</NumAm>
<DocAmend>Предложение за регламент</DocAmend>
<Article>Член 3 а (нов)</Article>
	

	Текст, предложен от Комисията
	Изменение

	
	Член 3а

	
	Зачитане на основните права

	
	Всички действия, подпомагани в съответствие с подкрепата от Съюза по настоящия регламент, се изпълняват в съответствие с правата и принципите, залегнали в достиженията на правото на Съюза и Хартата на основните права на Европейския съюз, и са в съответствие с международните задължения на Съюза и на държавите членки, произтичащи от международните инструменти, по които те са страни.


Or. <Original>{EN}en</Original>
</Amend>
<Amend>Изменение		<NumAm>16</NumAm>
<DocAmend>Предложение за регламент</DocAmend>
<Article>Член 4 – параграф 4</Article>
	

	Текст, предложен от Комисията
	Изменение

	4.	За мерки, свързани с целите, посочени в член 3 от настоящия регламент, когато Комисията стигне до заключението, че тези мерки отговарят на изискванията, определени в настоящия регламент и в Регламент (ЕС) [...] за създаване на Европейски фонд за икономическо, социално и териториално сближаване, за селското стопанство и селските райони, за морското дело и рибарството и за просперитета и сигурността, и когато Комисията предлага решение за изпълнение на Съвета за одобряване на плана за национално и регионално партньорство на съответната държава членка в съответствие с процедурата, предвидена в член 23 от Регламент (ЕС) [...] за създаване на Европейски фонд за икономическо, социално и териториално сближаване, за селското стопанство и селските райони, за морското дело и рибарството и за просперитета и сигурността, тя прави предложение за решение за изпълнение на Съвета за одобряване на тези мерки.
	4.	За мерки, свързани с целите, посочени в член 3 от настоящия регламент, когато Комисията стигне до заключението, че тези мерки отговарят на изискванията, определени в настоящия регламент и в Регламент (ЕС) [...] за създаване на Европейски фонд за икономическо, социално и териториално сближаване, за селското стопанство и селските райони, за морското дело и рибарството и за просперитета и сигурността, и когато Комисията приема делегиран акт за одобряване на плана за национално и регионално партньорство на съответната държава членка в съответствие с процедурата, предвидена в член 23 от Регламент (ЕС) [...] за създаване на Европейски фонд за икономическо, социално и териториално сближаване, за селското стопанство и селските райони, за морското дело и рибарството и за просперитета и сигурността, на Комисията се дава правомощието да приема делегиран акт в съответствие с член 4а от настоящия регламент чрез одобряване на тези мерки.


Or. <Original>{EN}en</Original>
</Amend>
<Amend>Изменение		<NumAm>17</NumAm>
<DocAmend>Предложение за регламент</DocAmend>
<Article>Член 4 – параграф 5</Article>
	

	Текст, предложен от Комисията
	Изменение

	5.	Когато прави предложение за решение за изпълнение на Съвета относно мерките, свързани с целите, посочени в член 3 от настоящия регламент, Комисията определя в предложението си елементите, посочени в член 23, параграф 4 от Регламент (ЕС) [...] за създаване на Европейски фонд за икономическо, социално и териториално сближаване, за селското стопанство и селските райони, за морското дело и рибарството и за просперитета и сигурността, по отношение на целите, посочени в член 3.
	5.	Когато приема делегиран акт относно мерките, свързани с целите, посочени в член 3 от настоящия регламент, в делегирания акт биват определяни елементите, посочени в член 23, параграф 4 от Регламент (ЕС) [...] за създаване на Европейски фонд за икономическо, социално и териториално сближаване, за селското стопанство и селските райони, за морското дело и рибарството и за просперитета и сигурността, по отношение на целите, посочени в член 3.


Or. <Original>{EN}en</Original>
</Amend>
<Amend>Изменение		<NumAm>18</NumAm>
<DocAmend>Предложение за регламент</DocAmend>
<Article>Член 4 – параграф 6</Article>
	

	Текст, предложен от Комисията
	Изменение

	6.	Съветът приема решението за изпълнение, посочено в параграф 4, по правило в срок от четири седмици от приемането на предложението на Комисията и заедно с решенията за изпълнение, посочени в член 23, параграф 1 [предложението на Комисията и решението за изпълнение на Съвета] от Регламент (ЕС) [...] за създаване на Европейски фонд за икономическо, социално и териториално сближаване, за селското стопанство и селските райони, за морското дело и рибарството и за просперитета и сигурността.
	6.	Комисията приема делегирания акт, посочен в параграф 4 от настоящия член, по правило и заедно с делегирания акт, посочен в член 23, параграф 4 [делегиран акт за оправомощаване в съответствие с член [87]] от Регламент (ЕС) [...] за създаване на Европейски фонд за икономическо, социално и териториално сближаване, за селското стопанство и селските райони, за морското дело и рибарството и за просперитета и сигурността.


Or. <Original>{EN}en</Original>
</Amend>
<Amend>Изменение		<NumAm>19</NumAm>
<DocAmend>Предложение за регламент</DocAmend>
<Article>Член 4 – параграф 7</Article>
	

	Текст, предложен от Комисията
	Изменение

	7.	Член 24 от Регламент (ЕС) [...] за създаване на Европейски фонд за икономическо, социално и териториално сближаване, за селското стопанство и селските райони, за морското дело и рибарството и за просперитета и сигурността относно изменението на плановете се прилага, при условие че предложението на Комисията и решението за изпълнение на Съвета за одобряване на измененията на елементите, изброени в член 23, параграф 4, обхващат само целите, посочени в член 3 от настоящия регламент.
	7.	Член 24 от Регламент (ЕС) [...] за създаване на Европейски фонд за икономическо, социално и териториално сближаване, за селското стопанство и селските райони, за морското дело и рибарството и за просперитета и сигурността относно изменението на плановете се прилага, при условие че предложението на Комисията и делегираният акт за допълване на елементите, изброени в член 23, параграф 4 от посочения регламент, обхващат само целите, посочени в член 3 от настоящия регламент.


Or. <Original>{EN}en</Original>
</Amend>
<Amend>Изменение		<NumAm>20</NumAm>
<DocAmend>Предложение за регламент</DocAmend>
<Article>Член 4 а (нов)</Article>
	

	Текст, предложен от Комисията
	Изменение

	
	Член 4a

	
	Упражняване на делегирането

	
	1.	Правомощието да приема делегирани актове се предоставя на Комисията при спазване на предвидените в настоящия член условия.

	
	2.	Правомощието да приема делегирани актове, посочено в член 4, се предоставя на Комисията за неопределен срок, считано от … [датата на влизане в сила на настоящия регламент].

	
	3.	Делегирането на правомощия, посочено в член 4, може да бъде оттеглено по всяко време от Европейския парламент или от Съвета. С решението за оттегляне се прекратява посоченото в него делегиране на правомощия. Оттеглянето поражда действие в деня след публикуването на решението в Официален вестник на Европейския съюз или на по-късна дата, посочена в решението. То не засяга действителността на делегираните актове, които вече са в сила.

	
	4.	Преди приемането на делегиран акт Комисията се консултира с експерти, определени от всяка държава членка в съответствие с принципите, залегнали в Междуинституционалното споразумение от 13 април 2016 г. за по-добро законотворчество.

	
	5.	Веднага след като приеме делегиран акт, Комисията нотифицира акта едновременно на Европейския парламент и на Съвета.

	
	6.	Делегиран акт, приет съгласно член 4, влиза в сила единствено ако нито Европейският парламент, нито Съветът не са представили възражения в срок от два месеца след нотифицирането на същия акт на Европейския парламент и Съвета или ако преди изтичането на този срок и Европейският парламент, и Съветът са уведомили Комисията, че няма да представят възражения. Посоченият срок може да се удължи с два месеца по инициатива на Европейския парламент или на Съвета.


Or. <Original>{EN}en</Original>
</Amend></RepeatBlock-Amend>

[bookmark: _Toc231372679]ИЗЛОЖЕНИЕ НА МОТИВИТЕ
На 16 юли 2025 г. Комисията представи редица законодателни предложения за следващата многогодишна финансова рамка (МФР) на Съюза, обхващаща периода 2028—2034 г., включително настоящото предложение. 

Съгласно предложената нова бюджетна рамка мерките на Съюза в областта на правосъдието и вътрешните работи следва да бъдат подкрепени от общо разпределени средства, които се очаква да се утроят (до 81 милиарда евро) в сравнение с настоящата рамка. Настоящото предложение е едно от трите предложения[footnoteRef:2] за наследяване на съществуващите три фонда в областта на вътрешните работи[footnoteRef:3]. [2:  Останалите инструменти в областта на вътрешните работи за периода 2028—2034 г., в допълнение към настоящото предложение, са предложението за регламент за определяне на подкрепата от Съюза в областта на убежището, миграцията и интеграцията за периода 2028—2034 г. (2025/0540 (COD)) и предложението за регламент за определяне на подкрепата от Съюза за Шенгенското пространство, за европейското интегрирано управление на границите и за общата визова политика за периода 2028—2034 г. (2025/0541 (COD)), а]  [3:  именно Регламент (ЕС) 2021/1148 от 7 юли 2021 г. за създаване, като част от Фонда за интегрирано управление на границите, на Инструмента за финансова подкрепа за управлението на границите и визовата политика. Шенгенското пространство, за европейското интегрирано управление на границите и за общата визова политика; Регламент (ЕС) 2021/1147 от 7 юли 2021 г. за създаване на фонд „Убежище, миграция и интеграция“ (ФУМИ); Регламент (ЕС) 2021/1149 от 7 юли 2021 г. за създаване на фонд „Вътрешна сигурност“ (ФВС). вътрешна сигурност;] 


Според Комисията новата структура на МФР и бюджетът имат за цел да оптимизират използването на средствата на Съюза, като същевременно се запазят съгласуваността и ефективният мониторинг. В този контекст трите нови инструмента, свързани с вътрешните работи, трябва да бъдат приведени в съответствие с хоризонталните правила, съдържащи се в предложения регламент за създаване на Европейски фонд за икономическо, социално и териториално сближаване, за селското стопанство и селските райони, за морското дело и рибарството и за просперитета и сигурността за периода 2028—2034 г.[footnoteRef:4], чрез т.нар. планове за национално и регионално партньорство (планове за НРП), които ще бъдат изготвени от и за всяка държава членка. Съответната финансова подкрепа може да бъде допълнена от средствата, предоставени чрез „Механизма на ЕС“ за действия на Съюза, който увеличава гъвкавостта и може да реагира на непредвидени кризи.  [4:  Регламент за създаване за периода 2028 – 2034 г. на Европейски фонд за икономическо, социално и териториално сближаване, за селското стопанство и селските райони, за рибарството и морското дело и за просперитета и сигурността, както и за изменение на регламенти (ЕС) 2023/955 и (ЕС, Евратом) 2024/2509 (2025/0240 (COD)) (предложение за ПНРП).] 


Поради факта, че не всички държави членки участват в еднаква степен в пространството на Съюза на свобода, сигурност и правосъдие („променлива геометрия“), трите инструмента в областта на вътрешните работи бяха предложени заедно с Фонда за НРП, а не бяха включени в него. Асоциираните към Шенген държави следва да участват чрез финансов принос, договорен в двустранни споразумения с ЕС. 

Настоящото предложение за регламент за определяне на подкрепата от Съюза по отношение на вътрешната сигурност за периода 2028 – 2034 г. е част от това усилие. В предложението на Комисията се предвижда бюджет от 6,8 милиарда евро за периода 2028—2034 г. В него също така се определят специфични за сектора правила и цели, които са в допълнение към горепосочените общи хоризонтални правила в рамките на плановете за НРП. 

Докладчикът подкрепя цялостната структура на МФР за периода 2028—2024 г. Тя предлага редица разяснения на Регламента за вътрешната сигурност, за да се приведе инструментът в съответствие с най-неотложните предизвикателства пред вътрешната сигурност на Европа и да се даде възможност за подходящ контрол на използването на средствата на ЕС.

Докладчикът подкрепя следните цели на предложения регламент: 
­	укрепване на способностите на Съюза и на държавите членки във връзка с предотвратяването и борбата с тежката и организираната престъпност онлайн и офлайн, включително радикализацията и тероризма, насилническия екстремизъм, киберпрестъпността, сексуалното насилие над деца и сексуалната експлоатация на деца и хибридните заплахи, както и във връзка със защитата на гражданите и обществените пространства от нападения, включително чрез иновативни методи и нови технологии в областта на вътрешната сигурност;
­	укрепване на способностите на държавите членки чрез повишаване на устойчивостта на критичните субекти срещу враждебни действия и управление на свързани със сигурността инциденти, рискове и кризи, включително чрез оперативно съвместими критични комуникационни системи;
­	подобряване и улесняване на обмена на информация между и в рамките на компетентните органи и съответните органи, служби и агенции на Съюза и, когато е уместно, с трети държави, международни организации и частноправни субекти;
­	подобряване и засилване на оперативното сътрудничество между компетентните органи в областта на правоприлагането, включително съвместните операции, във връзка с предотвратяването и борбата с тежката и организираната престъпност онлайн и офлайн, включително радикализацията и тероризма, насилническия екстремизъм, киберпрестъпността, сексуалното насилие над деца и сексуалната експлоатация на деца и хибридните заплахи, както и във връзка със защитата на гражданите и обществените пространства от нападения;
­	засилване на подкрепата, защитата и помощта за жертвите на тежка и организирана престъпност, включително осигуряване на достъп до съответните органи, информация и специализирани услуги, като се обръща специално внимание на уязвимите жертви.

И накрая, съгласно предложението за регламент за НРП държавите членки могат да извършват дерогация от правилата и изискванията за партньорство и многостепенно управление в областта на вътрешните работи. Освен това те могат да преразпределят средства между трите инструмента, при условие че преразпределението служи за постигане на всяка от целите, определени в тези инструменти, и че разпределението е пропорционално на установените предизвикателства и нужди и е в съответствие с общите изисквания за плановете за НРП.

image1.png




